IMISLab/GreekWikipedia huggingface dataset:
Ιωάννα του Αινώ

Να μη συγχέεται με την εξαδέλφη της Ιωάννα του Αινώ, δούκισσα του Γύλιχ. Η Ιωάννα, γαλλ. Jeanne (1323 - Δεκέμβριος 1350) από τον Οίκο του Αβέν ήταν κόμισσα του Σουασσόν, διάδοχος της μητέρας της από το 1344. Ο πατέρας της ήταν κύριος του Μπωμόν· με τον γάμο της η Ιωάννα έγινε κόμισσα του Μπλουά.

 Ήταν η μόνη κόρη του Ιωάννη κυρίου του Μπωμόν, Σχόχοουβεν, Χάουντα, Νόρτβεϊκ και της Μαργαρίτας, κόρης και διαδόχου του Ούγου κόμη του Σουασόν. Απεβίωσε 27 ετών από επιδημία πανώλης. Παντρεύτηκε τον Λουδοβίκο Β΄ των Σατιγιόν κόμη του Μπλουά και είχε τέκνα: Λουδοβίκος Γ΄ απεβ. 1372, κόμης του Μπλουά & Σουασόν και κύριος του Αβέν. Ιωάννης Β΄ απεβ. 1381, κόμης του Μπλουά και κύριος του Αβεν. Γκυ Β΄ απεβ. 1397, κόμης του Μπλουά & Σουασόν και κύριος του Αβεν, Σχόχοουβεν, Χάουντα.Το 1346 στη μάχη του Κρεσύ σκοτώθηκε ο Λουδοβίκος Β΄ και η Ιωάννα έκανε δεύτερο γάμο με τον Γουλιέλμο Α΄ των Νταμπιέρ μαρκήσιο του Ναμύρ. Δεν απέκτησε απογόνους. "BeleningJanvanBeaumont700jaargeleden.pdf" (PDF) (in Dutch). Archived from the original (PDF) on 24 July 2011. Vaderlandsch woordenboek , Jacobus Kok, 1789.
Μανέ ντε λα Πάρρα

Ο Μανέ ντε λα Πάρρα (Mané de la Parra, γεννημένος ως Μανελίκ ντε λα Πάρρα Μπόρχα Manelick de la Parra Borja, 23 Δεκεμβρίου 1982 -) είναι Μεξικανός τραγουδιστής και ηθοποιός.

 Verano de amor - 2009, ως Μπρούνο Niña de mi corazón - 2010, ως Τσάρλι Como dice el dicho - 2011, (σειρά) Esperanza del corazón - 2011/12, ως Αλέξις Ντουάρτε Μορένο Cachito de cielo - 2012, ως Αδριάν "Κατσίτο" Γκόμες Ομπρεγόν El origen de los Guardianes - 2012, ως Τζακ Φρόστ (ταινία, μεταγλώττιση στην ισπανική version) El cielo en tu mirada - 2012, ως Χοσέ Περέιρα (ταινία) Corona de lágrimas - 2012/13, ως Ιγνάσιο "Νάτσο" Τσαβέρο Ερνάντες Mentiras: el musical - 2012/13, (θέατρο) El pecado de Camila - 2013, ως Ρίκι (σειρά) Mira quién baila - 2013, ως Διαγωνιζόμενος/4η θέση (σόου χορού) La malquerida - 2014, ως Ουλίσες Τόρρες Γκαγιάρδο Amor de barrio - 2015, ως Ντανιέλ Μαρκές Λοπεζρέινα A la mala - 2015, (ταινία) El vuelo de la Victoria - 2017, ως Αντρές Σαντιμπάνιες ι Καλσάδα La reina soy yo - 2019, ως Χουάν Χοσέ Μόντες Silvia Pinal, frente a ti - 2019, ως Φερνάντο Φράντε (σειρά) ¿Quién es la máscara? - 2020, ως Διαγωνιζόμενος/7η θέση (ριάλιτι σόου) ¿Qué le pasa a mi familia? - 2021, ως Πατρίσιο Ιτουρμπίδε Album 2011: ManeEP 2011: Historias De NovelaSingle 2011: Es Mentira 2011: La Fórmula 2011: Quiero Que Sepas 2011: Mi Respiración 2011: Como Dice El Dicho 2011: Esperanza Del Corazón 2013: Como Soy 2014: Te Tuve Y Te Perdí 2015: Como Dice El Dicho (ντουέτο με την Μαργαρίτα "Λα Ντιόσα ντε λα Κάμπια")Soundtracks Estrella mía (για την τηλενουβέλα "Niña de mi corazón") Quiero que sepas (για την τηλενουβέλα "Niña de mi corazón") Es mentira (για τις τηλενουβέλες "Niña de mi corazón" & "Esperanza del corazón") Esperanza del corazón (θέμα τίτλων έναρξης) Mi respiración (για την τηλενουβέλα "Esperanza de mi corazón") Como soy (για την τηλενουβέλα "Corona de lágrimas") Te tuve y te perdí (για την τηλενουβέλα "La malquerida") Somos aire (soundtrack του "El cielo en tu mirada") 2005 - Βραβείο BMI (Peermusic Latin Scholarship Award) για το τραγούδι "Hoy voy a amarte" 2011 - Βραβεία TvyNovelas, υποψήφιος στην Κατηγορία Άνδρας Αποκάλυψη για την τηλενουβέλα "Esperanza del Corazón". 2013 - Diosa de Plata (PECIME), υποψήφιος στην Κατηγορία Άνδρας Αποκάλυψη για την τηλενουβέλα "El Cielo en tu Mirada" ("No Dancing Today"/Videocine) 2013 - Βραβείο BMI (Peermusic Latin Scholarship Award) για το τραγούδι "El Mentiroso" Μανέ ντε λα Πάρρα στην IMDb Sitio Oficial Compositores Y Editoras de BMI Ganan Múltiples Honores En El 12vo Premio Latino Anual de BMI 2005
Ρογκόζνο

Το Ρογκόζνο (πολωνικά: Rogoźno, γερμανικά: Rogasen‎) είναι πόλη του Πόβιατ Ομπορνίκι, στο Βοεβοδάτο Μείζονος Πολωνίας της Πολωνίας, περίπου 40 χιλιόμετρα βόρεια του Πόζναν. Ο πληθυσμός του είναι 11.124 κάτοικοι (2020).

 Το Ρογκόζνο χρονολογείται από ένα λεχιτικό (πρώιμο πολωνικό) γκορντ από τον 8ο-9ο αιώνα. Το όνομά του είναι παλαιάς πολωνικής προέλευσης και προέρχεται από τη λέξη rogoża, που σημαίνει «τύφα». Η παλαιότερη γνωστή αναφορά σε έγγραφα προέρχεται από το 1192. Από τα μέσα του 12ου αιώνα ήταν έδρα ενός καστελανάτου και το 1280 του παραχωρήθηκαν προνόμια πόλης από τον Πσέμισλ Β΄. Ο Βασιλιάς Πσέμισλ Β΄ της Πολωνίας δολοφονήθηκε μέσα ή κοντά στο Ρογκόζνο το 1296. Σύμφωνα με μια παράδοση απήχθη ενώ έμενε στην πόλη, αλλά τραυματίστηκε τόσο σοβαρά στη διαδικασία που δεν μπόρεσε να συνεχίσει το ταξίδι και σκοτώθηκε από τους απαγωγείς του στο Σιερνίκι, λίγα μίλια πιο ανατολικά. Το Ρογκόζνο ήταν μια βασιλική πόλη της Πολωνίας, διοικητικά τοποθετημένη στο Πόβιατ Πόζναν, στο Βοεβοδάτο Πόζναν (14ος αιώνας-1793) της Επαρχίας Μείζονος Πολωνίας του Πολωνικού Στέμματος.Η πόλη προσαρτήθηκε από το Βασίλειο της Πρωσίας κατά το δεύτερο διαμελισμό της Πολωνίας το 1793. Το 1807 ανακτήθηκε από Πολωνούς και συμπεριλήφθηκε στο βραχύβιο Δουκάτο της Βαρσοβίας, το 1815 επαναπροσαρτήθηκε από την Πρωσία και από το 1871 ήταν επίσης μέρος της Γερμανίας. Η πόλη υποβλήθηκε σε πολιτικές γερμανοποίησης. Το 1906–1907, ντόπιοι Πολωνοί μαθητές διαμαρτυρήθηκαν κατά της γερμανοποίησης. Τον Νοέμβριο του 1918, η Πολωνία ανέκτησε την ανεξαρτησία και ξέσπασε η Εξέγερση της Μείζονος Πολωνίας (1918-1919), στόχος της οποίας ήταν η επανένταξη της πόλης και της περιοχής με το αναγεννημένο κράτος. Το Ρογκόζνο τελικά απελευθερώθηκε από Πολωνούς αντάρτες στις 31 Δεκεμβρίου 1918. Κατά τη διάρκεια της κοινής γερμανοσοβιετικής εισβολής στην Πολωνία, η οποία ξεκίνησε το Β΄ Παγκόσμιο Πόλεμο το Σεπτέμβριο του 1939, στην πόλη εισέβαλε η Γερμανία και στη συνέχεια την κατέλαβε μέχρι το 1945. Ο πολωνικός πληθυσμός υποβλήθηκε σε διάφορα εγκλήματα, συμπεριλαμβανομένων συλλήψεων, σφαγών και απελάσεων. Ήδη το Σεπτέμβριο, ορισμένοι κάτοικοι του Ρογκόζνο ήταν μεταξύ των Πολωνών που σφαγιάστηκαν από τους Γερμανούς στα κοντινά χωριά Ποντλέσιε Κοστσιέλνε και Μιεντζιλέσιε. Στα τέλη του 1939, περίπου 900 Πολωνοί εκδιώχθηκαν από την πόλη και τα περίχωρά της. Οι Γερμανοί ίδρυσαν και λειτούργησαν επίσης μια ναζιστική φυλακή στην πόλη. Η τοπική ποδοσφαιρική ομάδα είναι η Βέουνα Ρογκόζνο Αγωνίζεται στα κατώτερα πρωταθλήματα. Επίσημος ιστότοπος της πόλης
Διάλεκτος

Η διάλεκτος είναι μια παραλλαγή της γλώσσας. Ο όρος μπορεί να αναφέρεται: στις γεωγραφικές διαλέκτους, δηλαδή τις παραλλαγές της γλώσσας που ομιλούνται σε διαφορετικούς τόπους, όπως οι διάλεκτοι της Κρήτης, της Κέρκυρας, των Ιωαννίνων της ελληνικής γλώσσας. Είναι η πιο συνηθισμένη χρήση. στις κοινωνικές διαλέκτους (sociolects), όπως είναι η γλώσσα των νέων, των πολιτικών κομμάτων κλπ.

 Γλώσσες, λοιπόν, και όχι διάλεκτοι αποκαλούνται οι γλωσσικές ποικιλίες που για πολιτικούς λόγους έχουν το στάτους μια επίσημης ή εθνικής γλώσσας (ή επιδιώκουν να αποκτήσουν αυτό το στάτους). Από τη σκοπιά τη γραμματικής δομής και, τουλάχιστον πριν αρχίσουν να αναδεικνύονται σε εθνική ή επίσημη γλώσσα, από τη σκοπιά του λεξιλογίου δεν υπάρχει κάποια διαφορά ανάμεσα στις γλώσσες και τις διαλέκτους. Για τη διαφορά των δύο χαρακτηριστική είναι η φράση του γλωσσολόγου Μαξ Βάινραϊχ (Max Weinreich): Γλώσσα είναι μια διάλεκτος με στρατό και ναυτικό. Παρόλα αυτά οι διάλεκτοι θεωρούνται λιγότερο ποιοτικές, λιγότερο ακριβείς κλπ. και ασκείται πίεση, ιδίως στο σχολείο, για την εγκατάλειψή τους. Συγγενική γλώσσα ή διάλεκτος; Ένα πρόβλημα που παρουσιάζεται συχνά στη γλωσσολογία είναι η κατάταξη τοπικών παραλλαγών ως διαλέκτους μιας γλώσσας ή ως ξεχωριστές γλώσσες. Αν για παράδειγμα, μία παραλλαγή έχει συνεννόηση με μια γλώσσα 75%, δεν μπορούμε να αποφανθούμε αν είναι διάλεκτος της γλώσσας ή ξεχωριστή γλώσσα. Πολλές φορές, ο αποφασιστικός παράγοντας σε τέτοιες περιπτώσεις είναι ο εθνικός αυτοπροσδιορισμός. Παραδείγματα Οι παραλλαγές της παλιάς σερβοκροατικής γλώσσας: η σερβική, η κροατική, η βοσνιακή και η μαυροβουνιακή έχουν 100% κατανόηση μεταξύ τους, ωστόσο θεωρούνται συχνά ξεχωριστές γλώσσες, λόγω κυρίως πολιτικών λόγων. Οι θιβετιανές γλώσσες, οι οποίες δεν έχουν κατανόηση μεταξύ τους, όμως οι Θιβετιανοί τις θεωρούν διαλέκτους της ίδιας γλώσσας. Η ουκρανική γλώσσα, η οποία θεωρείται από Ρώσους εθνικιστές, γλωσσολόγους και πολιτικούς ρωσική διάλεκτος. Σύμφωνα με αυτούς, το γεγονός ότι η ουκρανική γλώσσα δεν είναι σήμερα πλήρως κατανοητή από τους Ρώσους οφείλεται σε πολωνικές επιρροές που δέχτηκαν τα ουκρανικά, με την κατάκτηση του δυτικού μέρους από την Κοινοπολιτεία Πολωνίας-Λιθουανίας. Οι διάλεκτοι μελετώνται από τον γλωσσολογικό κλάδο της κοινωνιογλωσσολογίας -και ειδικότερα από τη διαλεκτολογία. Αποτελούν όμως αντικείμενο και της ιστορικής γλωσσολογίας. Γλωσσική πολιτική Επίσημη γλώσσα J. K. Chambers & Peter Trudgill, Dialectology, Cambridge University Press, Cambridge 2002. Peter Auer, Frans Hinskens & Paul Kerswill (Eds.), Dialect Change: Convergence and Divergence in European Languages, Cambridge University Press, Cambridge 2005 Γλώσσα και διάλεκτος του Φοίβου Παναγιωτίδη, από την κυπριακή εφημερίδα "Ο Πολίτης", 17.09.2006 Language or dialect? (Terralingua)
Πρωτομαγιά

Πρωτομαγιά ονομάζεται η πρώτη μέρα του Μαΐου και αποτελεί ημέρα εορτασμού της άνοιξης για πολλές χώρες του βόρειου ημισφαιρίου. Ο εορτασμός της έχει τις ρίζες του στις παγανιστικές εορτές του παρελθόντος, με πολλά από τα αρχαία έθιμα να επιβιώνουν μέχρι και σήμερα. Στην Ελλάδα εορτάζεται εθιμοτυπικά με τη δημιουργία στεφανιών από λουλούδια. Η σημασία της ημέρας της Πρωτομαγιάς για τους αρχαίους λαούς οφείλεται στο γεγονός πως ημερολογιακά (για το βόρειο ημισφαίριο) η πρώτη ημέρα του Μαΐου βρίσκεται ανάμεσα στην εαρινή ισημερία και το θερινό ηλιοστάσιο, τοποθετείται δηλαδή στην αρχή της άνοιξης.

 Οι αρχαίοι Έλληνες γιόρταζαν τα "Ανθεσφόρια", που ήταν μία γιορτή παρόμοια με τη σύγχρονη Πρωτομαγιά. Τότε, νέες κοπέλες και κορίτσια στόλιζαν τα μαλλιά τους με λουλουδένια στεφάνια, προς τιμήν της Θεάς Δήμητρας και της κόρης της, Περσεφόνης. Οι πρώτοι εορτασμοί της Πρωτομαγιάς ξεκίνησαν στην προ-χριστιανική Ευρώπη με γιορτές, όπως το κέλτικο Μπελτέιν και την εωσφορική γιορτή της Νύχτας του Walpurgis στην κεντρική και βόρεια Ευρώπη και γίνονται μέχρι σήμερα. Με τον εκχριστιανισμό, όμως, της Ευρώπης, πολλές από αυτές τις γιορτές είτε απαγορεύτηκαν είτε έλαβαν χριστιανικό χαρακτήρα. Έτσι, ο εορτασμός της Πρωτομαγιάς έχασε τον θρησκευτικό του νόημα. Σήμερα, σε πολλές περιοχές της Ευρώπης επιβιώνουν έθιμα αυτής της εποχής, όπως ο χορός γύρω από το Γαϊτανάκι. Σήμερα πολλές νεο-παγανιστικές ομάδες προσπαθούν να αναβιώσουν ανάλογα αρχαία έθιμα της Πρωτομαγιάς. Για πολλές προ-χριστιανικές παγανιστικές κοινωνίες της Ευρώπης η Πρωτομαγιά εορτάζοταν ως η πρώτη ημέρα του καλοκαιριού. Έτσι το Θερινό Ηλιοστάσιο στις 21 Ιουνίου συνέπιπτε με τη μέση του καλοκαιριού.
Λουίς Κασιμίρο

Ο Λουίς Κασιμίρο Παλόμο Κάρντενας (ισπανικά: Luis Casimiro Palomo Cárdenas), πιο γνωστός απλά ως Λουίς Κασιμίρο, είναι Ισπανός επαγγελματίας προπονητής καλαθοσφαίρισης. Τελευταία φορά αγωνίστηκε στον Προμηθέα Πατρών την σεζόν 2021-22 όπου προπονούσε για λιγότερο από μισό χρόνο.

 Ο Κασιμίρο ξεκίνησε την προπονητική στην ΚΜ Πουερτογιάνο και άλλες ομάδες από την Καστίλλη-Λα Μάντσα, πριν ενταχθεί στην ΚΜ Μπρεογάν το 1993, ως βοηθός προπονητή. Το 1993, ο Κασιμίρο προπόνησε την Γκαντία ΜΑ, της δεύτερης κατηγορίας, στην πρώτη επαγγελματική του εμπειρία ως πρώτος προπονητής. Πέντε χρόνια αργότερα, ο Κασιμίρο προπόνησε την Μπάσκετ Μανρέσα, με την οποία κέρδισε το Πρωτάθλημα Ισπανίας 1997-98, το οποίο θεωρείται ένα από τα μεγαλύτερα θαύματα στην ιστορία της ισπανικής επαγγελματικής συλλογικής καλαθοσφαίρισης.Αφού έφυγε από τη Μανρέσα, ο Κασιμίρο συνέχισε την προπονητική του στην Ισπανία, σε διάφορες ομάδες της Liga ACB και της LEB Oro. Το 2002, ο Κασιμίρο κατέληξε ως φιναλίστ του Κυπέλλου Σαπόρτα, με την Παμέσα Βαλένθια. Η ομάδα ηττήθηκε από τη Μοντεπάσκι Σιένα στον τελικό της διοργάνωσης. Τρία χρόνια αργότερα, κατόρθωσε με την Μπαλονθέστο Φουενλαμπράδα να κερδίσει την άνοδο στην Liga ACB, κερδίζοντας το LEB Oro 2004-05. Με αυτόν τον τίτλο, ο Κασιμίρο έγινε ο πρώτος προπονητής που κέρδισε τίτλο πρωταθλήματος στις δύο κορυφαίες κατηγορίες.Στις 25 Σεπτεμβρίου 2016, ο Κασιμίρο οδήγησε την ΚΜ Γκραν Κανάρια στην κατάκτηση του Σούπερ Καπ Ισπανίας 2016, τον πρώτο εθνικό τίτλο της. Στη σεζόν 2017-18, ο Κασιμίρο έφτασε στους ημιτελικούς της ACB με τη Γκραν Κανάρια. Με αυτό το επίτευγμα, η ομάδα προκρίθηκε επίσης για την επόμενη σεζόν της EuroLeague, την πρώτη συμμετοχή του συλλόγου στη διοργάνωση. Στις 13 Ιουνίου 2018, η Γκραν Κανάρια ανακοίνωσε ο σύλλογος και ο Κασίμιρο θα ακολουθήσουν χωριστούς δρόμους.Στις 8 Ιουλίου 2021, ο Κασιμίρο ανακοινώθηκε επίσημα από τον Προμηθέα Πατρών, η οποία είναι η πρώτη του ομάδα εκτός Ισπανίας.Τον Νοέμβριο του 2021, ο Κασιμίρο αποχώρησε από τον Προμηθέα και τον αντικατέστησε ο Ηλίας Ζούρος. Μπάσκετ ΜανρέσαΠρωτάθλημα Ισπανίας (1): 1997-98 Πρωτάθλημα καλαθοσφαίρισης Καταλονίας (2): 1997, 1998Γκραν ΚανάριαΣούπερ Καπ Ισπανίας (1): 2016ΒαλένθιαΚύπελλο Σαπόρτα: φιναλίστ, 2001-200Μπαλονθέστο ΦουενλαμπράδαΠρωτάθλημα Β΄ Κατηγορίας Ισπανίας (1): 2004-05 Κύπελλο Πρίγκιπα των Αστουρίων (1): 2005ΑτομικέςΙσπανός Προπονητής της Χρονιάς: 1998 Λουίς Κασιμίρο στο acb.com (ισπανικά) Λουίς Κασιμίρο στο euroleague.net
Θερμογόνος δύναμη

Η θερμογόνος δύναμη μετρά την ικανότητα παραγωγής θερμικής ενέργειας ενός υλικού, το οποίο μπορεί να καεί, κατά την καύση του. Είναι η θερμική ενέργεια που εκλύεται κατά την καύση ενός κιλού στερεού ή υγρού καυσίμου ή ενός κυβικού μέτρου αερίου καυσίμου που βρίσκεται σε κανονικές συνθήκες. Διακρίνεται σε κατωτέρα και ανωτέρα θερμογόνο δύναμη.

 Το θερμικό (ενεργειακό) περιεχόμενο είναι μια βασική ιδιότητα ενός καυσίμου εφόσον αποτελεί τη βάση για τον υπολογισμό της θερμικής απόδοσης. Μετριέται με χρήση ειδικού θερμιδόμετρου (ASTM D240). Επίσης, για τον προσδιορισμό της μπορούν να χρησιμοποιηθούν και εμπειρικές σχέσεις και διαγράμματα όταν δεν είναι δυνατός ο πειραματικός προσδιορισμός της. Οι σχέσεις αυτές έχουν πολύ ικανοποιητική ακρίβεια και προτείνονται ακόμα και από επίσημους οργανισμούς τυποποίησης (ASTM, British Standards, ISO). Όταν στα προϊόντα καύσης το νερό βρίσκεται σε υγρή κατάσταση, δεν έχει απορροφήσει δηλαδή ενέργεια, η θερμογόνος δύναμη ονομάζεται ανωτέρα. Όταν στα προϊόντα καύσης το νερό βρίσκεται σε αέρια κατάσταση (υδρατμοί), το νερό έχει απορροφήσει ενέργεια και η θερμογόνος δύναμη, που έχει κατά συνέπεια μικρότερη τιμή από της ανωτέρας, ονομάζεται κατωτέρα θερμογόνος δύναμη. Δεδομένου ότι οι μηχανές εσωτερικής καύσης αποβάλλουν το νερό με τη μορφή ατμού στα καυσαέρια, η τιμή της κατώτερης θερμογόνου δύναμης είναι η κατάλληλη για αναφορά κατά τη σύγκριση καυσίμων. Διαφορά Η διαφορά μεταξύ Ανώτερης και Κατώτερης θερμογόνου δύναμης εξαρτάται από την περιεκτικότητα του καυσίμου σε υδρογόνο.
Εσρά Ντερμανσίογλου

Η Εσρά Ντερμανσίογλου (Esra Dermancıoğlu, 7 Δεκεμβρίου 1968) είναι Τουρκάλα ηθοποιός και κωμικός. Είναι γνωστή από την δραματικές σειρές Fatamagül'ün Suçu Ne, Kırgın Çiçekler και Muhteşem Yüzyıl: Kösem.

 Σπούδασε στο Λύκειο Pierre Loti και συνέχισε την εκπαίδευσή της στο Franklin College της Ελβετίας. Έλαβε μαθήματα υποκριτικής στο Stüdyo Oyuncuları και μαθήματα τραγουδιού από την Ντέρια Αλάμπορα. Έκανε το ντεμπούτο της με τη βοήθεια της Γκιουλσέ Μπρισέλ στοAvrupa Yakası. Το 2010, είχε ρόλο στην ταινία μικρού μήκους Moral Bozukluğu ve 31. Στη συνέχεια, συνέχισε την καριέρα της στην τηλεόραση. Η ανακάλυψή της ήρθε με το ρόλο της Μουκαντές στο Fatmagül'ün Suçu Ne;. Ήρθε ακόμη στο προσκήνιο εμφανίζοντας πρωταγωνιστικό ρόλο στην κωμική ταινία Kadın İşi: Banka Soygunu. Η Ντερμανσίογλου χώρισε τον σύζυγό της καθώς ήταν αντίθετη με την απόφασή της να ακολουθήσει καριέρα στην υποκριτική. Το ζευγάρι είχε μια κόρη. Εσρά Ντερμανσίογλου στην IMDb Εσρά Ντερμανσίογλου στο Instagram
Πρωτάθλημα Ηνωμένων Πολιτειών WWE

Το Πρωτάθλημα Ηνωμένων Πολιτειών του WWE είναι ένας επαγγελματικός τίτλος της πάλης. Ανήκει στο ρόστερ του WWE Raw, αλλά είναι τυπικό, αφού μπορεί να διεκδικηθεί και από το άλλο ρόστερ, δηλαδή του WWE SmackDown. Κάτοχος του τίτλου αυτή την περίοδο είναι ο Bobby Lashley

 Ο συγκεκριμένος τίτλος υπάρχει από το 1975 στην τότε εταιρεία NWA, που το 1988 εξαγοράστηκε από το WCW. Αυτό με την σειρά του, πουλήθηκε στο WWE το 2001, το οποίο έχει μέχρι σήμερα τα δικαιώματα του τίτλου. Από το Νοέμβριο του 2001, ο τίτλος είχε τεθεί σε αχρησία, αλλά επέστρεψε και πάλι στα σόου της εταιρείας τον Ιούλιο του 2003. Αυτή την στιγμή, ο τίτλος των Ηνωμένων Πολιτειών του WWE, είναι τρίτος σε αξία στην εταιρεία, αφού ακολουθεί τον νούμερο ένα τίτλο, το Παγκόσμιο Πρωτάθλημα Βαρέων Βαρών του WWE και τον δεύτερο κατά σειρά σημαντικότητας τίτλο, τον Διηπειρωτικό. 5 φορές είναι το ρεκόρ των κατακτήσεων, το οποίο μοιράζονται πέντε παλαιστές: οι Μπρετ Χαρτ, Κρις Μπενουά, Ρικ Φλερ, Λεξ Λούγκερ, Ουαχού Μακντάνιελ και Τζον Σίνα.Για 948 μέρες είχε τον τίτλο στην κατοχή του και τις πέντε φορές μαζί που τον κατέκτησε, ο Λεξ Λούγκερ, περισσότερο από όλους τους υπολοίπους.Για πέντε λεπτά, είχε πάρει τον τίτλο ο Στιβ Όστιν κάτι που σημαίνει ότι τον είχε λιγότερο από κάθε πρωταθλητή.Για 523 μέρες κράτησε τον τίτλο, μια από τις πέντε φορές που τον είχε στην κατοχή του ο Λεξ Λούγκερ, κάτι που είναι ρεκόρ.Για 351 μέρες κράτησε τον τίτλο, ο Ντιν Αμπρόουζ, περισσότερες από τότε που ήρθε ο τίτλος στην κατοχή του WWE.Πρώτος πρωταθλητής στην ιστορία του τίτλου, ήταν ο Χάρλεϊ Ρέις. Παγκόσμιο Πρωτάθλημα Βαρέων Βαρών WWEΔιηπειρωτικό Πρωτάθλημα
Μπαρρουαλί

Η Μπαρρουαλί (αγγλικά: Barrouallie) είναι πόλη του Άγιου Βικέντιου και Γρεναδίνων και πρωτεύουσα του Αγίου Πατρίκιος. Βρίσκεται στο νησί του Άγιου Βικέντιου. Βρίσκεται βορειοδυτικά της χώρας, δυτικά του νησιού και βορειοδυτικά της ενορίας. Έχει πληθυσμό, σύμφωνα με την απογραφή του 2006, 1.318 κατοίκους.

 Η Μπαρρουαλί βρίσκεται στο νησί του Άγιου Βικέντιου βορειοδυτικά της χώρας, δυτικά του νησιού και βορειοδυτικά της ενορίας. Σύμφωνα με την απογραφή του 2006, η Λαγιού είχε πληθυσμό 1.318 κατοίκων. Κατάλογος κωμοπόλεων και χωριών του Άγιου Βικέντιου και Γρεναδινών Κατάλογος κωμοπόλεων και χωριών του Άγιου Βικέντιου και Γρεναδίνων ανά πληθυσμό
Λιποβάνοι

Οι Λιποβάνοι (ρωσικά: Липовáне‎, ρουμανικά: Lipoveni‎, ουκρανικά: Липовани‎, βουλγαρικά: липованци‎) είναι Παλαιοί Πιστοί από τη Ρουμανία, τη Μολδαβία και την Ουκρανία, κυρίως ρωσικής καταγωγής. Εγκαταστάθηκαν στο πριγκιπάτο της Μολδαβίας, στην ανατολική Βλαχία (Μουντενία) και στις περιοχές της Δοβρουτσάς και του Μπουντζάκ, κατά τη διάρκεια του 17ου και 18ου αιώνα. Σύμφωνα με τη ρουμανική απογραφή του 2002, υπάρχουν συνολικά 35.791 Λιποβάνοι στη Ρουμανία, εκ των οποίων οι 21.623 ζουν στη Δοβρουτσά.

 Η προέλευση του ονόματος των Λιποβάνων δεν είναι γνωστή με ακρίβεια, αλλά ίσως προέρχεται από τις φλαμουριές ("λίπα" ή "Липа" στο ρωσικά) της περιοχής που κατοικούν η οποία συνορεύει με τα Άγρια Πεδία. Ωστόσο, μια ιστορία ισχυρίζεται ότι το όνομα των Λιποβάνων προέρχεται από τον Φίλιππο (1672-1742) που είναι σύμφωνα με ισχυρισμούς το πραγματικό όνομα του Νικίτα Πουστόσβιατ (πέθανε το 1683), ο οποίος σύμφωνα με τον αμφίβολο θρύλο ηγήθηκε μιας ομάδας αντιφρονούντων που μετανάστευσαν στη Ρουμανία, υιοθετώντας το όνομα Φιλίποφτσι που έγινε έπειτα Λιπόφτσι και Λιποβάνε. Μια άλλη ιστορία λέει ότι προέρχεται από το "Φιλίποφκα", όνομα αργίας αφιερωμένη στον Άγιο Φίλιππο της Μόσχας. Οι Λιποβάνοι μετανάστευσαν από τη Ρωσία τον 18ο αιώνα, ως αντιφρονούντες από την κύρια Ρωσική Ορθόδοξη Εκκλησία. Εγκαταστάθηκαν κατά μήκος του Προύθου στη Μολδαβία και στο Δέλτα του Δούναβη. Έχουν διατηρηθεί ισχυρές θρησκευτικές παραδόσεις που προηγούνται των μεταρρυθμίσεων της Ρωσικής Ορθόδοξης Εκκλησίας που έγιναν από τον Πατριάρχη Νίκωνα. Όταν ο Πατριάρχης έκανε αλλαγές στον τρόπο προσκυνήματος το 1652, κάποιοι πιστοί άρχισαν να προσκυνούν με τον παλαιό τρόπο. Συνέχισαν έτσι να μιλάνε παλαιά ρωσικά, να κάνουν τον σταυρό τους με δύο αντί για τρία χέρια, και μεγάλωναν το μούσι τους. Η ρωσική κυβέρνηση και η επίσημη εκκλησία τους κυνήγησε και κάποιοι αυτοκτόνησαν αυτοπυρπολούμενοι (γνωστοί ως σοσιγκάτιελι), με πολλούς άλλους να μεταναστεύουν.Το 1876, οι Λιποβάνοι διευρύνθηκαν με την άφιξη των Σκόπτσι, που μετανάστευσαν στη Ρουμανία για να διαφύγουν τη δίωξη. Οι Λιποβάνοι θεωρούνται σχισματικοί από τη Ρωσική Ορθόδοξη Εκκλησία, παρόλο που οι τελευταία οι σχέσεις έχουν βελτιωθεί. Δείτε το άρθρο για τους Παλαιούς Πιστούς. Το κύριο κέντρο των Λιποβάνων της Ουκρανίας είναι το Βίλκοβε, στο οποίο διατηρούν την εκκλησία του Αγίου Νικόλα. Για να φτιάξουν τα σπίτια τους οι Λιποβάνοι δημιουργούν νησίδες ξερής γης σκάβοντας λάσπη από τάφρους και δημιουργώντας μια σειρά καναλιών. Οι τοίχοι των σπιτιών φτιάχνονται από καλαμιές και λάσπη, ενώ τα καλάμια είναι το υλικό της σκεπής. Λόγω των χαρακτηριστικών αυτών των υλικών, αυτά τα σπίτια τείνουν να βυθίζονται στη λάσπη και πρέπει να ξαναφτιάχνονται κάθε λίγα χρόνια. Ο πληθυσμός είναι γνωστός για το γεγονός ότι έχει κόκκινα μαλλιά.Για λεπτομέρειες σχετικά με τους Λιποβάνους της Βουλγαρίας, βλέπε Ρώσοι στη Βουλγαρία. Κοινότητα των Λιποβάνων Ρώσων στη Ρουμανία Ορθόδοξη Παλαιοχριστιανική Εκκλησία των Λιποβάνων
Άνταμ Καζίμιες Τσαρτορίσκι

Ο Πρίγκιπας Άνταμ Καζίμιες Τσαρτορίσκι (πολωνικά: Adam Kazimierz Czartoryski) (1 Δεκεμβρίου 1734 - 19 Μαρτίου 1823) ήταν επιδραστικός Πολωνός ευγενής, συγγραφέας, κριτικός λογοτεχνίας και θεάτρου, γλωσσολόγος, ταξιδιώτης και πολιτική προσωπικότητα. Ήταν ένας μεγάλος προστάτης των τεχνών και υποψήφιος για το πολωνικό στέμμα. Σπούδασε στην Αγγλία και μετά την επιστροφή του στην Πολωνία το 1758, έγινε μέλος του Σέιμ (κοινοβούλιο), Στρατηγός του Στέμματος της Ποδολίας και Στρατάρχης της Γενικής Συνομοσπονδίας του Βασιλείου της Πολωνίας.

 Ήταν ο γιος του Πρίγκιπα Αούγκουστ Αλεξάντερ Τσαρτορίσκι, βοεβόδα του Βοεβοδάτου Ρουθηνίας και της Μάρια Ζόφια Τσαρτορίσκα (το γένος Σιενιάφσκα). Παντρεύτηκε την Ιζαμπέλα Φλέμινγκ στις 18 Νοεμβρίου 1761, στο Βόλτσιν της Πολωνίας. Ήταν μέλος του κόμματος Familia και το 1763 αρνήθηκε να είναι υποψήφιος για το πολωνικό στέμμα, προτιμώντας να είναι προστάτης των τεχνών, και αποσύρθηκε υπέρ του Στανίσουαφ Αύγουστου Πονιατόφσκι. Με τη σύζυγό του, Ιζαμπέλα Τσαρτορίσκα, δημιούργησε στο Παλάτι Τσαρτορίσκι στο Πουουάβι ένα σημαντικό κέντρο της πολωνικής πνευματικής και πολιτικής ζωής. Υπηρέτησε από το 1758 ως γενικός σταρόστα της Ποδολίας. Το 1765 συνίδρυσε την εφημερίδα Monitor, την κορυφαία εφημερίδα του Πολωνικού Διαφωτισμού. Το 1766 αναδιοργάνωσε το στρατό του Μεγάλου Δουκάτου της Λιθουανίας. Το 1767 εντάχθηκε στη Συνομοσπονδία του Ράντομ. Το 1768 έγινε διοικητής της Σχολής Ιππέων της Βαρσοβίας. Το 1788-1792 ήταν βουλευτής από το Λούμπλιν στο «Μείζων Σέιμ». Πλησιάζοντας ξανά τον βασιλιά, έγινε αρχηγός του Πατριωτικού Κόμματος και συνιδρυτής της Επιτροπής Εθνικής Παιδείας της Πολωνίας. Υποστήριξε το πολωνικό Σύνταγμα της 3ης Μαΐου 1791, και ηγήθηκε μιας διπλωματικής αποστολής στη Δρέσδη, προσπαθώντας να πείσει τον Φρειδερίκο Αύγουστο Α΄ της Σαξονίας να υποστηρίξει την Κοινοπολιτεία και να αποδεχθεί το θρόνο της (μετά τον μελλοντικό θάνατο του Πονιατόφσκι). Αρνήθηκε να ενταχθεί στη Συνομοσπονδία της Ταργκοβίτσα που δημιουργήθηκε για να καταρρίψει το Σύνταγμα. Έλαβε το Τάγμα του Λευκού Αετού στις 25 Νοεμβρίου 1764. Ήταν ο Διευθύνων του Συνεδρίου του Σέιμ της 7ης Μαΐου - 23 Ιουνίου 1764, και του έκτακτου Σέιμ της 26-28 Ιουνίου 1812, που πραγματοποιήθηκε στη Βαρσοβία. Έτσι έγινε ο Στρατάρχης της Γενικής Συνομοσπονδίας του Βασιλείου της Πολωνίας. Είναι μια από τις φιγούρες που αποθανατίστηκαν στον πίνακα του Γιαν Ματέικο του 1891, Σύνταγμα της 3ης Μαΐου 1791. Τάγμα του Λευκού Αετού (25 Νοεμβρίου 1764) Τάγμα του Αγίου Στανίσλαου Τάγμα του Αγίου Ανδρέα (1762) Τάξη της Αγίας Άννας Ιππότης του Τάγματος του Χρυσόμαλλου Δέρατος (Αυστρία) (1808) Ο Τσαρτορίσκι ήταν συγγραφέας πολλών κωμωδιών και θεατρικών έργων. Έχει επίσης γράψει ένα κριτικό δοκίμιο για τη σύγχρονη πολωνική λογοτεχνία, Myśli o pismach polskich (Σκέψεις για τα πολωνικά γραπτά) (1810). Panna na wydaniu (1771). Katechizm kadecki (1774). Kawa (Καφές, 1779). Myśli o pismach polskich (1810). Άνταμ Γέζι Τσαρτορίσκι
Μύλχαϊμ

Το Μύλχαϊμ (γερμ. Mülheim an der Ruhr) είναι μια γερμανική πόλη στο δυτικό τμήμα της κοιλάδας του Ρουρ στο ομοσπονδιακό κρατίδιο της Βόρειας Ρηνανίας-Βεστφαλίας. Βρίσκεται ανάμεσα στις πόλεις Ντίσελντορφ, Έσσεν, Ντούισμπουργκ και Όμπερχαουζεν. Ο ποταμός Ρουρ διασχίζει το κέντρο της πόλης. Με 170.739 κάτοικους ανήκει στις μικρότερες μεγαλουπόλεις της Γερμανίας. Το Μύλχαϊμ ξεπέρασε τους 100.000 κατοίκους και έγινε μεγαλούπολη το 1908.

 Το κέντρο του Μύλχαϊμ βρίσκεται 10 ως 12 χιλιόμετρα ανατολικά του σημείου εκβολής του Ρουρ στον Ρήνο. Ο Ρουρ διασχίζει την έκταση της πόλης σε μήκος συνολικά 14 χιλιομέτρων. Σε αντίθεση με τις γειτονικές πόλεις, το ποτάμι διασχίζει και το κέντρο του Μύλχαϊμ, ανεβάζοντας έτσι την ομορφιά του. Στον περιφερειακό προγραμματισμό η πόλη είναι ταξινομημένη ως μεσαίο αστικό κέντρο. Η πόλη του Μύλχαϊμ έχει επιφάνεια 91 χμ². Εκτείνεται σε απόσταση 13,4 χμ από βορρά προς νότο και 10,7 χμ από ανατολή προς δύση. Το ψηλότερο σημείο της πόλης (152,7 μέτρα) βρίσκεται στο αεροδρόμιο Έσσεν-Μύλχαϊμ, ενώ το χαμηλότερο (26 μέτρα) βρίσκεται στο σημείο, που ο ποταμός Ρουρ περνά στην περιοχή του Ντούισμπουργκ. Το 1975 η πόλη διοικητικά διαιρέθηκε σε τρεις δήμους: Λίνκσρουρ, Ρέχτσρουρ-Νορντ και Ρέχτσρουρ-Ζυντ, από τους οποίους ο κάθε ένας διαθέτει αντιπροσωπεία περιοχής. Οι αντιπροσωπείες περιοχής αποτελούνται (αναλόγως με τον πληθυσμό του συγκεκριμένου δήμου) από 15-19 μέλη, τα οποία ψηφίζονται κάθε πέντε χρόνια στις τοπικές εκλογές. Για λόγους στατιστικής οι δήμοι διαιρούνται σε 9 συνοικίες, οι οποίες συνήθως έχουν τα παραδοσιακά ονόματα παλιών χωριών από τα οποία προήλθαν. Η πόλη Μύλχαϊμ αναφέρεται για πρώτη φορά σε ένα έγγραφο του Μοναστηριού του Βέρντεν το 1093. Αργότερα ανήκε στο Δουκάτο του Μπεργκ και έγινε ελεύθερη πόλη το 1808. Μετά το Συμβούλιο της Βιέννης το Μύλχαϊμ πέρασε στην κατοχή της Πρωσίας και από το 1822 ήταν μέρος της Πρωσικής Περιοχής του Ρήνου. Το Μύλχαϊμ αποτέλεσε το κέντρο της Αναγέννησης του Ρήνου το 1920. Το Μύλχαϊμ συνορεύει προς βορρά με το Όμπερχαουζεν, ανατολικά με το Έσσεν, νότια με το Ράτινγκεν και δυτικά με το Ντούισμπουργκ. Το συνολικό μήκος των συνόρων του Μύλχαϊμ με τις γειτονικές πόλεις ανέρχεται στα 49 χιλιόμετρα. Το Μύλχαϊμ είναι αδελφοποιημένο με τις παρακάτω πόλεις: Ντάρλινγκτον, Ηνωμένο Βασίλειο, από το 1953 Τουρ, Γαλλία, από το 1962 Κουουσανκόσκι, Φινλανδία, από το 1972 μέχρι και το 2008 Οπόλε, Πολωνία, από το 1989 Κφαρ Σαβά, Ισραήλ, από το 1993 Κωνσταντινούπολη-Μπεϊκόζ, Τουρκία, από το 2007 Κουβόλα, Φινλανδία, από το 2009 Καλκίλια, Παλαιστίνη, φιλία Επίσημη ιστοσελίδα του Μίλχαϊμ Μύλχαϊμ στο Curlie
Σούπερ Λιγκ Δυτικής Ασίας

Η Σούπερ Λιγκ Δυτικής Ασίας (αγγλικά: West Asia Super League, WASL) είναι διεθνές πρωτάθλημα καλαθοσφαίρισης που διοργανώνεται από τη FIBA Asia, που αποτελείται από συλλόγους από τη Δυτική Ασία και τις περιοχές του Κόλπου, συν τους εκπροσώπους της Ινδίας και του Καζακστάν. Το πρωτάθλημα ανακοινώθηκε το 2022 και ξεκίνησε με την εναρκτήρια σεζόν από το Δεκέμβριο. Το πρωτάθλημα αποτελείται από 18 ομάδες, χωρισμένες σε δύο υποζώνες. Οι πρωταθλητές και οι δευτεραθλητές κάθε σεζόν προκρίνονται για το Κύπελλο Πρωταθλητριών Καλαθοσφαίρισης Ασίας.

 Στις 31 Μαρτίου 2022, η FIBA ανακοίνωσε τη δημιουργία της Σούπερ Λιγκ Δυτικής Ασίας. Η εταιρεία eVulpa με έδρα τα Ηνωμένα Αραβικά Εμιράτα ορίστηκε ως εταίρος για τα εμπορικά της δικαιώματα.Η εναρκτήρια σεζόν ξεκίνησε στις 19 Δεκεμβρίου 2022 και ολοκληρώθηκε το Μάιο του 2023, με συνολικά 18 ομάδες να παίζουν τη σεζόν 2022-2023. Η Κουβέιτ ΣΚ ήταν ο εναρκτήριος πρωταθλητής του Πρωταθλήματος Κόλπου, ενώ η Αλ Ριάντι Μπεϊρούτ κέρδισε τον εναρκτήριο τίτλο του Πρωταθλήματος Δυτικής Ασίας. Το πρώτο Final Eight φιλοξενήθηκε στο Ντουμπάι. Η Σούπερ Λιγκ Δυτικής Ασίας έχει τρεις πρωταθλητές κάθε σεζόν: τον νικητή του Πρωταθλήματος Κόλπου, του Πρωταθλήματος Δυτικής Ασίας και τον γενικό νικητή, που βγαίνει νικητής από το τελικό στάδιο. Ευρύτερη νίκη +55, Αλ Χιλάλ εναντίον Αλ Μπασαέρ (103–48), στις 6 Μαρτίου 2023Νεότερος παίκτης που εμφανίστηκε σε παιχνίδι Ο 17χρονος Χουσαΐν Αλμπαλούσι (Σαμπάμπ Αλ Αχλί), στις 6 Μαρτίου 2023 (εναντίον της Αλ Μπασαέρ)Περισσότεροι πόντοι σε ένα παιχνίδι 46 πόντοι από τον Έντγκαρ Σόσα (Αλ Ναφτ), στις 9 Μαρτίου 2023 (εναντίον της Σπόρτινγκ Αλ Ριάντι Μπεϊρούτ)
Google Free Zone

Το Google Free Zone ήταν μια παγκόσμια πρωτοβουλία που ανέλαβε η εταιρία Διαδικτύου Google, σε συνεργασία με παρόχους υπηρεσιών Διαδικτύου που βασίζονται στην κινητή τηλεφωνία, σύμφωνα με την οποία οι πάροχοι άρουν τις χρεώσεις δεδομένων (bandwidth)—η λεγόμενη "μηδενική χρέωση" (zero-rate)— για πρόσβαση σε επιλεγμένα προϊόντα της Google, όπως το Google Search, το Gmail και το Google+. Για να χρησιμοποιήσουν αυτή την υπηρεσία, οι χρήστες πρέπει να έχουν ένα λογαριασμό Google και ένα τηλέφωνο που να έχει πρόσβαση σε μια σύνδεση στο internet.

 Νοέμβριος 2012: το Google Free Zone ανακοινώθηκε από την Google, στις 8 Νοεμβρίου, 2012, ξεκινώντας στις Φιλιππίνες , σε συνεργασία με την Globe Telecom, με τον πειραματικό κύκλο προγραμματισμένο να διαρκέσει μέχρι τις 31 Μαρτίου του 2013. Η Telkom Mobile στη Νότια Αφρική, που στη συνέχεια απέκτησε την επωνυμία 8ta, προσέφερε το Google Free Zone από τις 13 Νοεμβρίου του 2012, αλλά διέκοψε την υπηρεσία στις 31 Μαΐου του 2013. Απρίλιος 2013: έναρξη στη Σρι Λάνκα από το δίκτυο κινητής τηλεφωνίας Dialog. Ιούνιος 2013: η Google ξεκίνησε το Google Free Zone στην Ινδία σε συνεργασία με τον πάροχο Airtel, και στην Ταϊλάνδη με το AIS δίκτυο. Δεκέμβριος 2013: η Airtel επέκτεινε το Google Free Zone στις υπηρεσίες της στη Νιγηρία. Μάρτιος 2014: η Safaricom στην Κένυα είχε ξεκινήσει 60 ημερών προώθηση του Free Zone. Ορισμένοι διαδικτυακοί σχολιαστές είδαν το Google Free Zone ως μια καλή έμπνευση και ως έναν πιθανό ανταγωνιστή του Facebook Zero.Το Subsecretaría de Telecomunicaciones της Χιλής έκρινε ότι οι υπηρεσίες Zero-rating (μηδενικής χρέωσης) όπως το Wikipedia Zero, το Facebook Zero και το Google Free Zone, που επιδοτούν τη χρήση δεδομένων κινητής τηλεφωνίας, παραβιάζουν τους νόμους για τη δικτυακή ουδετερότητα (net neutrality) και αναγκάστηκαν να τερματίσουν την πρακτική αυτή μέχρι την 1η Ιουνίου του 2014. Alliance for Affordable Internet Facebook Zero Internet.org Project Loon Wikipedia Zero Μηδενική χρέωση
Heavy Load

Οι Heavy Load ήταν σουηδικό heavy metal συγκρότημα, το οποίο δημιουργήθηκε στη Στοκχόλμη το 1976. Έχουν χαρακτηριστεί ως το πρώτο metal συγκρότημα που βγήκε από τη Σουηδία. Μετά από τρία άλμπουμ, διαλύθηκαν αρχικά το 1983 και οριστικά το 1987.

 Οι Heavy Load δημιουργήθηκαν το 1976 από τους αδελφούς Ράγκνε Γουάλκβιστ (φωνητικά και κιθάρα) και Στίρμπιορν Γουάλκβιστ (φωνητικά, τύμπανα), μαζί με τον Μίκαελ Μπάκλουντ (μπάσο). Τον Ιούλιο του 1978, ηχογράφησαν το πρώτο τους άλμπουμ με τίτλο "Full Speed at High Level", με μπασίστα τον Νταν Μολέν, το οποίο κυκλοφόρησε το Νοέμβριο του ίδιου έτους μέσω της Heavy Sound. Η δισκογραφική εταιρεία χρεοκόπησε λίγους μήνες αργότερα και τα μέλη του συγκροτήματος ίδρυσαν τη δική τους εταιρεία με την ονομασία Thunderload Records.Το 1979, εντάχθηκε στη σύνθεση του συγκροτήματος ο κιθαρίστας Έντι Μαλμ, πρώην μέλος των Highbrow, και οι Heavy Load κυκλοφόρησαν το ΕΡ "Metal Conquest" τον Σεπτέμβριο του 1981. Το καλοκαίρι του επόμενου έτους, ηχογράφησαν στο Decibel AB Studio τον δίσκο "Death or Glory", ο οποίος εκδόθηκε τον Οκτώβριο του 1982, με σινγκλ του άλμπουμ το "Take Me Away".Στις 4 Ιανουαρίου του 1983 βιντεοσκοπήθηκε το "Heavy Load Live", το οποίο κυκλοφόρησε αργότερα μέσα στη χρονιά σε μορφή VHS. Ακολούθησε ο δίσκος "Stronger than Evil" τον Οκτώβριο του ίδιου έτους, ο οποίος ήταν και ο τελευταίος που κυκλοφόρησε το συγκρότημα. Γκεστ συμμετοχή πραγματοποίησε ο Φιλ Λάινοτ των Thin Lizzy στα κομμάτια "Free" και "Stronger than Evil". Η επιτυχία του άλμπουμ ώθησε το συγκρότημα να προγραμματίσει μία ευρωπαϊκή περιοδεία, η οποία τελικά ακυρώθηκε λόγω της αποχώρησης του μπασίστα Τόμπιορν Ράνιεσε.Το 1985, ο Αντρέας Φριτζ έγινε μέλος του σχήματος και υπέγραψαν στη δισκογραφική εταιρεία WEA, κυκλοφορώντας το σινγκλ "Monsters of the Night". Την επόμενη χρονιά, οι αδελφοί Γουάλκβιστ ίδρυσαν τα Thunderload Studios, όπου οι Candlemass ηχογράφησαν το άλμπουμ "Epicus Doomicus Metallicus". Μετά από αυτό, οι Heavy Load πέρασαν στον πάγο και σύντομα διαλύθηκαν. Το συγκρότημα αναγνωρίζεται ως μεγάλη επιρροή του power metal κινήματος και κομμάτια τους έχουν διασκευάσει γνωστά συγκροτήματα του είδους όπως οι HammerFall, Battleroar, Noble Savage και Axevyper. Τον Μάρτιο του 2017, ανακοινώθηκε ότι οι Στίρμπιορν και Ράγκνε Γουάλκβιστ έχουν αναλάβει το remastering των αυθεντικών αναλογικών ταινιών ηχογράφησης στο studio Atlantis Grammofon της Στοκχόλμης, με σκοπό την επανέκδοση της δισκογραφίας τους μέσω της ελληνικής δισκογραφικής εταιρείας No Remorse, γιορτάζοντας έτσι την τεσσαρακοστή επέτειο από την κυκλοφορία του ντεμπούτου τους. Heavy Load | Biography & History | AllMusic Heavy Load - Encyclopaedia Metallum: The Metal Archives Heavy Load - Metal Storm
Ιερός Ναός Αγίου Βασιλείου (Γλώσσα Κισάμου)

Ιερός Ναός Αγίου Βασιλείου (Γλώσσα Κισάμου). Ο ναός του Αγίου Βασιλείου στις Πάνω Βούβες Κισάμου είναι κτισμένος πάνω στα ερείπια παλαιού Ναού, του οποίου σώζεται ένα μικρό μέρος. Πρόκειται για εκκλησία του 14ου αιώνα, στον αρχιτεκτονικό ρυθμό βασιλικής, τοιχογραφημένη με ιδιαίτερου ενδιαφέροντος και καλοδιατηρημένο λαϊκότροπο διάκοσμο. Σήμερα ο ναός έχει ανακαινιστεί από την αρχαιολογία.

 Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012. Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909. Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.
Σάντρα Μέισον

Η Σάντρα Μέισον (Sandra Mason, γεννήθηκε στις 17 Ιανουαρίου 1949) είναι πολιτικός από το Μπαρμπάντος, πρώτη Πρόεδρος της Δημοκρατίας από τις 30 Νοεμβρίου 2021 και τελευταία Γενική Κυβερνήτρια της χώρας.Ασκούμενη δικηγόρος, στη συνέχεια υπηρέτησε ως δικαστής στην Αγία Λουκία της και εφέτης στο Εφετείο του Μπαρμπάντος. Ήταν η πρώτη γυναίκα δικηγόρος στο Μπαρμπάντος. Υπηρέτησε ως πρόεδρος τς επιτροπής στην CARICOM για την αξιολόγηση της περιφερειακής ένταξης και ήταν η πρώτη δικαστικός που διορίστηκε πρεσβευτής στα νησιά και η πρώτη γυναίκα εφέτης. Το 2017 διορίστηκε ως η 8η Γενική Κυβερνήτρια του Μπαρμπάντος, αναλαμβάνοντας καθήκοντα στις 8 Ιανουαρίου 2018. Ταυτόχρονα με τον διορισμό της, η Μέισον τιμήθηκε με τον Μεγαλόσταυρο της Λαίδης του Αγίου Μιχαήλ και Αγίου Γεωργίου και όταν ανέλαβε καθήκοντα, έλαβε τον τίτλο του τάγματος της Λαίδης του Αγίου Ανδρέα (Chancellor and Principal Dame of Saint Andrew)..

 Η Σάντρα Προυνέλα Μέισον γεννήθηκε στο Σεντ Φίλιπ του Μπαρμπάντος στις 17 Ιανουαρίου 1949 Το 1968 ξεκίνησε τη διδασκαλία της στο Γυμνάσιο της Πριγκίπισσας Μαργαρίτας και την επόμενη χρονιά άρχισε να εργάζεται ως υπάλληλος στην τράπεζα Barclay's. Εγγράφηκε στο Πανεπιστήμιο Δυτικών Ινδιών (UWI) και απέκτησε μπάτσελορ Νομικών Επιστημών. Φοίτησε στο Πανεπιστήμιο ως το 1973. Το 1975 έγινε δεκτή ως η πρώτη γυναίκα του δικηγορικού συλλόγου της χώρας της. Η καριέρα της στον δικαστικό κλάδο συνεχίστηκε τη δεκαετία του '70, του '80 και του '90. Το 1992 εγκατέλειψε το οικογενειακό δίκαιο και υπηρέτησε ως πρεσβευτής στη Βενεζουέλα ως το 1994.Το 2008 ορκίστηκε εφέτης και το 2012 ανέλαβε υπηρεσιακή Γενική Κυβερνήτρια για 4 ημέρες. Η εφημερίδα Loop News την ονόμασε ως μία από τις 10 ισχυρότερες γυναίκες του Μπαρμπάντος.Το 2017 η Μέισον διορίστηκε ως η όγδοη γενική κυβερνήτρια του Μπαρμπάντος, με τη θητεία της να αρχίζει από τις 8 Ιανουαρίου 2018. Το 2020 η Μέισον ανακοίνωσε στη διάρκεια του επίσημου "λόγου του θρόνου" που συνέταξε η κυβέρνηση της πρωθυπουργού Μία Μότλεϊ, ότι το Μπαρμπάντος θα γίνουν δημοκρατία, απομακρύνοντας την Ελισάβετ Β΄ από αρχηγό κράτους. Εξελέγη σε μια έμμεση εκλογή στις 20 Οκτωβρίου 2021 και ήταν η μοναδική υποψήφια. Η Μέισον ορκίστηκε Πρόεδρος της Δημοκρατίας στις 30 Νοεμβρίου 2021. Brathwaite, Joan A. (1999). Women and the Law: A Bibliographical Survey of Legal and Quasi-legal Materials with Special Reference to Commonwealth Caribbean Jurisdictions and Including Relevant Commonwealth Caribbean Legislation and Case Material. Kingston, Jamaica: University of the West Indies Press. ISBN 978-976-640-069-9. Erickson, Martha Farrell· Cohen, Cynthia Price· Hart, Stuart (2001). Malfrid Grude Flekkoy, επιμ. Children's Rights in Education. London: Jessica Kingsley Publishers. ISBN 978-0-85700-174-0.
Κυβερνείο Ντακάχλια

To Κυβερνείο Ντακάχλια (αραβικά :محافظة الدقهلية Muhāfazat ad Daqahliyya) είναι διοικητική διαίρεση (Κυβερνείο) της Αιγύπτου με πρωτεύουσα την πόλη Μανσούρα . Έχει πληθυσμό 4.985.187 κατοίκους κι έκταση 1.300 τ.χλμ..

 Οφείλει το όνομα του στην πόλη Ντακάχλ και βρίσκεται στο βορειοανατολικό Δέλτα του Νείλου. Στην απογραφή του 1913 είχε 912.428 κατοίκους κι έκταση 2.634 τ.χλμ.. Στην απογραφή του 1937 είχε 1.215.663 κατοίκους κι έκταση 2.650 τ.χλμ., στην απογραφή του 1947 είχε την ίδια έκταση και πληθυσμό 1.413.905 κατοίκους.
Σέρτζιαν Μπλάζιτς

Ο Σέρτζιαν Μπλάζιτς (Κυριλλικά: Cpђaн Блaжић, γεννηθείς στις 26 Νοεμβρίου 1982 στην Ποντγκόριτσα) είναι Μαυροβούνιος ποδοσφαιριστής, που αγωνίζεται στη θέση του τερματοφύλακα. Αγωνίζεται στον Α.Σ. Λαμία.

 Τον Ιανουάριο του 2010 υπέγραψε συμβόλαιο με τη Σταντάρ Λιέγης, αφού έμεινε ελεύθερος από το Λεβαδειακό. Τον Αύγουστο του 2011 υπέγραψε στον Παναιτωλικό, από τον οποίο αποδεσμεύτηκε στις 28 Μαΐου 2012, μετά που η ομάδα υποβιβάστηκε από τη Σούπερ Λιγκ.Στις 29 Μαΐου υπέγραψε συμβόλαιο δύο χρόνων με την Ανόρθωση, όπου του δόθηκε η ευκαιρία να αποδείξει την αξία του απέναντι στη γεωργιανή Ντίλα Γκόρι αλλά σε ένα καθοριστικο σημείο του παιχνιδιού καταδίκασε την ομάδα του δεχόμενος τρία εύκολα γκολ με τα οποία η Ανόρθωση αποκλείστηκε από τα πλέι-οφ του Γιουρόπα Λιγκ. Από τότε η Ανόρθωση προσπαθούσε να ξεφορτωθεί το συμβόλαιο του αλλά χωρίς θετικό αποτέλεσμα και για τις δύο πλευρές. Τον Ιανουάριο του 2013 δόθηκε δανεικός στη Νέα Σαλαμίνα. Κλήθηκε για πρώτη φορά στην Εθνική Μαυροβουνίου, για ένα αγώνα με αντίπαλο την Εθνική Σλοβενίας, τον Αύγουστο του 2007. Αγωνίστηκε με την Εθνική Μαυροβουνίου μία φορά το 2009 και μία φορά το 2010. Καριέρα στη σελίδα National-football-teams. Προφίλ στο transfermarkt.co.uk.
Κατερίνα Καρνάρου

Η Κατερίνα Καρνάρου (Γρύλλος Ηλείας, 25 Ιουλίου 1905 - 29 Οκτωβρίου 2020) ήταν Ελληνίδα υπεραιωνόβια, ο 5ος επιβεβαιωμένα γηραιότερος εν ζωή άνθρωπος στον κόσμο (πριν τον θάνατό της), ο γηραιότερος ψηφοφόρος της ανθρωπότητας και η γηραιότερη Ελληνίδα όλων των εποχών. Γεννήθηκε στις 25 Ιουλίου του 1905 στο Νομό Ηλείας. Απεβίωσε στις 29 Οκτωβρίου 2020.

 Γεννήθηκε στις 25 Ιουλίου 1905. Υποστήριζε ότι είχε γεννηθεί στην Μούντριζα Ηλείας (σημερινός Γρύλλος). Το γεγονός ότι το 1933 παντρεύτηκε τον Σοφοκλή Καρνάρο αποδεικνύει την ηλικία της. Στα Κρέστενα απέκτησε τέσσερα τέκνα. Είχε επτά εγγόνια, οκτώ δισέγγονα και δύο τρισέγγονα. Ήταν εύρωστη για την ηλικία της, περπατούσε, ενώ είχε κάνει και μια χειρουργική επέμβαση στα πόδια το 2018. Είχε μεγάλη πνευματική διαύγεια. Το 2019 ψήφισε στις ελληνικές βουλευτικές εκλογές και έγινε εκ των γηραιοτέρων ψηφοφόρων παγκοσμίως. Στις 25 Ιουλίου 2020 έκλεισε τα 115 της χρόνια, ηλικία-ρεκόρ στην Ελλάδα. Απεβίωσε στις 29 Οκτωβρίου 2020 σε ηλικία 115 ετών και 96 ημερών καταρρίπτοντας κάθε ρεκόρ στην Ελλάδα αφού ήταν το πέμπτο μεγαλύτερο εν ζωή πρόσωπο στον κόσμο, το 53ο που υπήρξε ποτέ και ο γηραιότερος ψηφοφόρος της ανθρωπότητας.
Μπραζίλια

Η Μπραζίλια (πορτογαλικά: Brasília) είναι η πρωτεύουσα της Βραζιλίας, με πληθυσμό 2.282.049 κατοίκων. Τοποθετημένη στην Ομοσπονδιακή Περιοχή (Distrito Federal), η πόλη είναι διάσημη για τη μοντέρνα και τολμηρή αρχιτεκτονική της και την ταχεία ανάπτυξη του πληθυσμού της.

 Η Μπραζίλια είναι μια ανεξάρτητη ομοσπονδιακή περιοχή, που δημιουργήθηκε με απόφαση του Προέδρου της Βραζιλίας Ζουσελίνο Κουμπιτσέκ (Juscelino Kubitschek) μέσα στην πολιτεία του Γοϊάς. Η περιοχή οριοθετείται από τον ποταμό Πρέτο στην ανατολή και από τον ποταμό Ντεσκομπέρτο στη δύση. Η Μπραζίλια είναι τοποθετημένη στο Κεντρικό Πλάναλτο, ένα υψηλό οροπέδιο 1000 μέτρα. Απέχει 207 χιλιόμετρα από την Γκοϊάνια,1.531 χιλιόμετρα από το Σαλβαδόρ, 930 χιλιόμετρα από το Ρίο ντε Τζανέιρο, 716 χιλιόμετρα από το Μπέλο Οριζόντε και 1.015 χιλιόμετρα από το Σάο Πάολο. Το σχέδιο πόλης σχεδιάστηκε από τον Λούσιο Κόστα και όλα τα σημαντικότερα κτήρια από τον Όσκαρ Νίεμαϊερ. Η πόλη χτίστηκε με κολοσσιαίο κόστος μέσα σε 41 μήνες, από το 1956 μέχρι τις 21 Απριλίου του 1960 οπότε και εγκαινιάστηκε. Αποκύημα ενός ψυχρού φορμαλισμού που βύθισε σε κρίση ολόκληρη τη σύγχρονη αρχιτεκτονική, η Μπραζίλια εντυπωσίασε ωστόσο το πλήθος με τους δίδυμους πύργους της γραμματείας του κοινοβουλίου ή το προεδρικό "Ανάκτορο της Αυγής" -που κάποιοι αποκάλεσαν "Καρδιογράφημα του αρχιτέκτονα Νίεμαϊερ". Το 2001 εγκαινιάστηκε το Μετρό Μπραζίλιας. Σήμερα το κέντρο της πόλης είναι μέρος της παγκόσμιας κληρονομιάς της UNESCO. Πολυμέσα σχετικά με το θέμα Brasília στο Wikimedia Commons Μπραζίλια στο Curlie
Θέμα Σεβαστείας

Το Θέμα Σεβάστειας ήταν επαρχία (θέμα) της Βυζαντινής Αυτοκρατορίας που βρισκόταν στην βορειοανατολική Καππαδοκία και την Μικρά Αρμενία στην σημερινή Τουρκία. Ως θέμα ιδρύθηκε το 911 και επέζησε ως την πτώση του στους Σελτζούκους Τούρκους ως επακόλουθο της Μάχης του Ματζικέρτ το 1071.

 Το θέμα ιδρύθηκε γύρω από πόλη της Σεβάστειας (το σύγχρονο Σίβας). Η περιοχή ήταν μέρος του Θέματος Αρμενιακών από τα μέσα του 7ου αιώνα. Το θέμα δεν αναφέρεται σε καμία πηγή πριν τον 10ο αιώνα. Το 908 η Σεβάστεια εμφανίζεται για πρώτη φορά ως οχυρωμένη συνοριακή περιφέρεια (κλεισούρα) και μέχρι το 911 είχε πλήρες στάτους Θέματος.Το θέμα περιελάμβανε όλες της παραμεθόριες Βυζαντινές περιοχές κατά μήκος του κεντρικού ρου του βόρειου Ευφράτη. Με την επέκταση των ορίων του Βυζαντίου, επεκτάθηκε νότια και ανατολικά ως την Μαλάτεια, τα Σαμόσατα και την Τεφρική, αντιστοιχώντας περίπου με τις Ρωμαϊκές επαρχίες της Ρωμαϊκής Αρμενίας (Αρμενία Πρώτη, Armenia Prima) και μέρη των Αρμενία Δευτέρα (Armenia Secunda) και Ευφρατησίας (Syria Euphratensis). Μετά τα μέσα του 10ου αιώνα όμως η έκταση του θέματος περιορίστηκε από τη δημιουργία νέων μικρότερων θεμάτων.Κατά το 10ο αιώνα η περιοχή γνώρισε μεγάλη είσοδο Αρμενίων, οι οποίοι έγιναν ο κυρίαρχος πληθυσμός. Μετά το 1019/1021, η Σεβάστεια και τα γύρω εδάφη δόθηκαν ως φέουδο στον Αρμένο Seneqerim Ardzruni, ως αντάλλαγμα για την παραχώρηση στην Αυτοκρατορία του Βασιλείου του του Βασπουρακάν. Από το περίπου 1074, μετά την ήττα του Βυζαντίου εναντίον των Σελτζούκων Τούρκων στη Μάχη του Ματζικέρτ το 1071, οι Ardzruni κυβερνούσαν την περιοχή ως αυτόνομη άρχοντες, μέχρι την κατάκτησή της από τους Τούρκους περίπου το 1090.
S7 Airlines

S7 Airlines είναι αεροπορική εταιρεία με έδρα την Περιφέρεια Νοβοσιμπίρσκ στη Ρωσία. έχει γραφεία και στη Μόσχα. Από το 2008 είναι η μεγαλύτερη εγχώρια αεροπορική εταιρεία της Ρωσίας. Κύριες βάσεις της είναι το Διεθνές Αεροδρόμιο Domodedovo και το αεροδρόμιο Tolmachevo.

 Η S7 κάνει τακτικές επιβατικές πτήσεις προς τους προορισμούς στη Ρωσία, καθώς και διεθνείς πτήσεις στην Αρμενία, Αυστρία, Αζερμπαϊτζάν, Βουλγαρία, Κίνα, Κύπρος, Τσεχική Δημοκρατία, Γαλλία, Γεωργία, Γερμανία, Ελλάδα, Χονγκ Κονγκ, Ιράν, Ιρλανδία, Ιταλία, Ιαπωνία, Καζακστάν, Νοτια Κορέα, Κιργιστάν, Μολδαβία, Μαυροβούνιο, Ισπανία, Τατζικιστάν, Ταϊλάνδη, Τουρκμενιστάν, Ηνωμένα Αραβικά Εμιράτα και Ουζμπεκιστάν. Η S7 έχει κοινό κωδικό με τις ακόλουθες αεροπορικές εταιρείες:Aegean Airlines, Aeroflot, Air Berlin, Air Moldova, Asiana Airlines, Belavia, British Airways, Cathay Pacific, El Al, Emirates, Etihad Airways, Hainan Airlines, Iberia, Japan Airlines, Meridiana, Montenegro Airlines, Nordavia, NordStar, Qatar Airways, Royal Jordanian,Singapore Airlines, TAP Portugal, Uzbekistan Airways, Qantas Airways Από το Μάρτιο του 2016 ο στόλος S7 Airlines αποτελείται από τα ακόλουθα αεροσκάφη Στις 4 Οκτωβρίου 2001, η πτήση 1812, με αεροσκάφος τύπου Tupolev Tu-154M και νηολόγιο RA-85693, ήταν καθ 'οδόν από το Τελ Αβίβ προς Νοβοσιμπίρσκ και συνετρίβη στη Μαύρη Θάλασσα. 78 άτομα σκοτώθηκαν. Στις 24 Αυγούστου 2004, η πτήση 1047, με αεροσκάφος τύπου Tupolev Tu-154B2, και νηολόγιο RA-85556, ήταν καθ 'οδόν από τη Μόσχα στο Σότσι. Εξερράγη και συνετρίβη λόγω τρομοκρατική βομβιστική επίθεση κοντά στο Ροστόφ επί του Ντον στη Ρωσία, σκοτώνοντας 46 άτομα. Στις 9 Ιουλίου του 2006, η πτήση 778, με αεροσκάφος τύπου Airbus A310 που μετέφερε 193 επιβάτες και 10 μέλη του πληρώματος, υπέστη ατύχημα στην προσγείωση στο διεθνές αεροδρόμιο του Ιρκούτσκ στη Σιβηρία. Το αεροσκάφος συνετρίβη σε ένα τσιμεντένιο οδόφραγμα. 124 άνθρωποι έχασαν τη ζωή τους. Η Sibir Technics LCC, η οποία είναι θυγατρική της S7, χρησιμοποιεί ως βάση της το χώρο του αεροδρομίου Τολμάτσεβο. Επίσης, η Cyprus Airways είναι θυγατρική της S7, με τη βάση της να βρίσκεται στον διεθνή αερολιμένα Λάρνακας. https://web.archive.org/web/20170307232703/https://www.s7.ru/
Έλληνες στην Κιργιζία

Οι Έλληνες στην Κιργιζία αποτελούν μια από τις μικρότερες μειονοτικές ομάδες της χώρας. Τα υπάρχοντα δεδομένα είναι αντιφατικά. Σύμφωνα με την απογραφή του 2009 υπάρχουν 451 Έλληνες. Σύμφωνα με το ελληνικό Υπουργείο Εξωτερικών, υπάρχουν 150 οικογένειες ελληνικής καταγωγής (650–700 άτομα). Ωστόσο, τα στοιχεία της Γενικής Γραμματείας Απόδημου Ελληνισμού δίνουν ένα ακόμη μικρότερο αριθμό (50 άτομα).

 Σύμφωνα με την επίσημη απογραφή του 1920, οι Έλληνες της Κιργιζίας αριθμούσαν μόνο 344 άτομα. Από το 1939 και κατά τη διάρκεια του Β΄ Παγκοσμίου Πολέμου οι Έλληνες που ζούσαν στη Σοβιετική Ένωση, από τους οποίους οι περισσότεροι ήταν έμποροι, αλλά υπήρχαν και ορισμένοι αγρότες, υπέστησαν απελάσεις, κυρίως προς τις στέπες της Κεντρικής Ασίας, ιδίως προς το Καζακστάν, το Ουζμπεκιστάν, το Κιργιστάν και τη Σιβηρία. Για αρκετά χρόνια μετά το τέλος του πολέμου, οι απελαυμένοι Έλληνες δεν είχαν αποκατασταθεί και δεν είχαν τη δυνατότητα να επιστρέψουν στην περιοχές εποικισμού πριν την απέλαση. Έτσι, κάποιοι από αυτούς επέλεξαν να φύγουν από τη Σιβηρία για να εγκατασταθούν στο Καζακστάν και (σε μικρότερο βαθμό) στο Κιργιστάν. Οι περισσότεροι από αυτούς τους Έλληνες τελικά συγκεντρώθηκαν στην Περιφέρεια Ος και την πόλη του Νοοκάτ ειδικότερα.Κατά τη διάρκεια ενός δεύτερου κύματος απελάσεων (1944–1949) που ξεκίνησε από το Σταλινικό καθεστώς, περισσότερες από 31.000 οικογένειες (Πόντιοι και Έλληνες από την Κριμαία) εστάλησαν στο Μπισκέκ. Μόνο 5.000 βρήκαν καταφύγιο οι οποίοι ζούσαν σε άθλιες συνθήκες. Αυτή τη φορά, η απελαυμένοι Έλληνες τελικά εγκαταστάθηκαν στην περιφέρεια Ταλάς. Στις αρχές της δεκαετίας του 1990, η ελληνική κοινότητα της Κιργιζίας ήταν ακόμα ζωντανή, και αριθμούσε 3.000 άτομα. Ωστόσο, από το 1985 και μετά, ο αριθμός τους μειώνεται, λόγω της μετανάστευσης από τους Έλληνες σε αναζήτηση εργασίας. Σύμφωνα με τα στατιστικά στοιχεία, κατά τη διάρκεια της δεκαετίας του 1990 860 μέλη της ελληνικής κοινότητας της Κιργιζίας (που αποτελεί το 0.57% του συνολικού αριθμού των ελλήνων μεταναστών από την πρώην Σοβιετική Ένωση) εγκαταστάθηκαν στην Ελλάδα. Η κοινότητα εκπροσωπείται από το Σύνδεσμο Φιλίας των Εθνοτικών Ελλήνων, με επικεφαλής την πρόεδρο Όλγα Κουπριγιάνοβα. Σύμφωνα με αυτήν, ο σύλλογος έχει 300 μέλη. Λειτουργεί ένα ελληνικό σχολείο με έλληνα δάσκαλο του οποίου ο μισθός καλύπτεται από την ελληνική κυβέρνηση, μέσω της Γραμματείας Απόδημου Ελληνισμού. Το Πανεπιστήμιο του Μπισκέκ άνοιξε τμήμα ελληνικής γλώσσας το 2003. Σχέσεις Ελλάδας-Κιργιζίας Έλληνες στο Καζακστάν Έλληνες στο Ουζμπεκιστάν